**ГОДИШНА ПЛАН ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ**

**на Народно читалище „Свети Паисий Хилендарски-1926”**

**с.Иново,общ. Видин, обл. Видин за 2024 година**

**I. УВОД**

Народно читалище “ Свети Паисий Хилендарски-1926”с.Иново е единствената културна институция на територията на с.Иново и като такава тя ще се стреми и през 2024г. да работи за запазването на духовните потребности на жителите на селото, и да утвърждава непреходността на читалището.

Основните цели и задачи на НЧ “ Свети Паисий Хилендарски-1926 ” са заложени в Устава, като основната цел е:

Развитие и утвърждаване на духовните ценности и гражданското общество, на основата на принципите на демократизма.

     Като неправителствена институция читалището осъществява своите дейности, регламентирани в Закон за народните читалища, а като юридически субект от ЗЮЛЦ, спазва всички закони на страната имащи отношение към работата му.

- Народно читалище “ Св.П.Хилендарски-1926 ” се стреми да заеме естествената си роля на посредник между различни обществени групи, институции, местна власт, медии, за да акумулира нов социален капитал, капитал на доверието, съпричастността и участието в развитието на селото.

- Съхранява, развива и прави публично достояние културно-историческото наследство на общността, популяризира постиженията на световната цивилизация.

- Стопанисва добре поддържан сграден фонд.

- Народно читалище „Св.П.Хилендарски-1926” има традиция в създаването и поддържането на художествени и творчески формации.

- Чрез информационно-обучителния център и програма „Глобални библиотеки” читалището предлага публичен достъп до глобалното информационно общество.

**II. ЦЕЛИ И ЗАДАЧИ:**

През 2024 г. развитието на читалищната дейност в с.Иново ще продължи в основните насоки:

**Основни задачи:**

- да опазва културно-историческото наследство и националните традиции;

- да спомага изграждането на ценностна система у децата и младежите;

- да поддържа и обогатява материалната си база;

- да разработва и реализира инициативи/ проекти за общностно/ местно развитие и финансиране на читалищната дейност;

- да работи за осигуряване на по-добра, по-съвременна и по-висококачествена образователна, културна, социална и информационна среда на населението;

- да разшири съдържателния и социалния обхват на читалищната дейност за привличане на по-широк кръг население;

- да поддържа активно партньорство с общинската администрация и НПО, както и с културните институции и бизнеса за взаимна полза.

**Библиотечна дейност:**

Бибилиотечната работа ще бъде съобразена с изискванията, целите и задачите залегнали в Закона за библиотеките.Ще продължим работата по програмата „Глобални библиотеки”

- обновяване на библиотечния фонд в зависимост от читателските интереси, като отново ще работим по проекти свързани със закупуването на нови библиотечни единици;

 0- подобряване дейността на библиотеката, съобразена с интересите и нуждите на населението, чрез различни форми на културно – масовата работа;

- осъществяване на изложби свързани с бележити дати на личности и събития от местен, регионален и национален характер

**Културно – масова дейност:**

- осъществяване на културният календар за читалищните прояви;

- повишаване на художественото и жанрово разнообразие на културните

- мероприятия;

- участие в културните мероприятия на общината;

- честване на официалните и традиционни празници, сборове и годишнини;

- провеждане на мероприятия, свързани със съхраняването, развитието и популяризирането на местни традиции и обичаи.

- обогатяване на музейната сбирка ”Одаята”, чрез набиране на автентични предмети и носии от дарители от селото.

**Любителско художествено творчество:**

Към читалището има сформирана танцова трупа за автентичен фолклор”Магия” и възстановения през 2023г. ДТС”Живо въгленче” , които ще продължат да съхраняват и да представят на различни фестивали танцовото изкуство на селото.За седма година читалището ще организира фолклорен събор”Хоп троп на хорото”, който ще се състои месец юни 2024година на деня на селото Свети Дух.

- активно участие на любителските състави и индивидуални изпълнители в културно – масови събития на селото и общината.

**Подобряване финансовото състояние на читалището чрез:**

- осъществяване на контакти с личности и фирми за набиране на допълнителни средства за по-активно участие на любителските състави в местни и национални програми, конкурси и фестивали;

- увеличаване броя на членовете на читалището;

- проекти и програми;

- дарения и спонсорство;

**III.ДЕЙНОСТИ:**

**КАЛЕНДАР**

**НА КУЛТУРНИТЕ СЪБИТИЯ В**

**НЧ "Свети Паисий Хилендарски-1926”с.Иново,общ.Видин,обл.Видин за 2024 ГОДИНА**

|  |  |  |  |  |
| --- | --- | --- | --- | --- |
| № | Дата и място | Културна проява | Организатор | Контакти |

|  |  |  |  |  |
| --- | --- | --- | --- | --- |
| 1 | 14.02.24 | Възтановка на обичая Трифон Зарезан | Р.Петкова  | 0877013143 |
| 2 | 18.02.24г.библиотека | Изложба на книги посветени на Левски | Р.Петкова | 0877013143 |
| 3 | 01.03.24 г.Площада | Баба Марта и ден на самодееца.Посещение на детското отделение на МБАЛ”Света Петка” гр.Видин и връзване на мартенички на малките пациенти.Украса на мартенско дръвче. | Р.Петкова | 0877013143 |
| 4 | 03.03.24г.Паметника | Трети март-национален празник на Република България.Заупокойна молитва на паметника на загиналите румънски воини в с.Иново | Р.Петкова | 0877013143 |
| 5 | Месец март 2024г. | Посещение на кукерски фестивал | Р.Петкова | 0877013143 |
| 6 | 22.03.24г.площада | Пролетно хоро | Р.Петкова | 0877013143 |
| 7 | Април 2024г.Библиотека | „Голямото четене” в иновската библиотека.Четене на любими детски книжки | Р.Петкова | 0877013143 |
| 8 | Април 2024г. | Лазаровден | Р.Петкова | 0877013143 |
| 9 | Април 2024г. | Великденски празници-великденска украса на парка на селото.  | Р.Петкова | 0877013143 |
| 10 | 24.05.24г.библиотека | Ден на славянската писменност и култура- прожекция на филм посветен на делото на Светите братя Кирил и Методий. | Р.Петкова | 0877013143 |
| 11 | 07. 06. 2024г.Площада | Свети Дух-ден на селото.Фолклорен фестивал”Хоп троп на хорото” | Р.Петкова | 0877013143 |
| 11. | 01.06.2024г. | Ден на детето- Съвместно с РБ „Михалаки Георгиев” обиколка на исторически паметници и разходка с библиобус в парка на гр.Видин  | Р.Петкова | 0877013143 |
| 12 | Юни,юли2024г. | Участия в регионални фолклорни фестивали и събори | Р.Петкова | 0877013143 |
| 13 | Юли,август и септември 2024г.библиотека | „Ваканция здравей”-работилница”Сръчковци” и работа с деца доброволци | Р.Петкова | 0877013143 |
| 14 | Август 2024г | Участия в национални фолклорни фестивали и събори | Р.Петкова | 0877013143 |
| 15 | Юни,юли, август и септември 2024г.Библиотека | Библиотечна дейност- работа по проекти за закупуване на книги,търсене на спонсори за ремонт на библиотеката. | Р.Петкова | 0877013143 |
| 16 | Октомври 2024г. | Зазимяване на читалището,участие в празника на града | Р.Петкова | 0877013143 |
| 17 | 01.11.2024г.Салона на читалището | Ден на будителите-ден на читалището.Празничен концерт | Р.Петкова | 0877013143 |
| 18 | Декември 2024г. | Украсяване на новогодишна елха-Детска Коледна магия и тържество за възрастни | Р.Петкова | 0877013143 |
| 19 |  Декември 2024г. | Участие на площад”Бдинци”-Бъдник | Р.Петкова | 0877013143 |

**Примерен бюджет на културните мероприятия на НЧ”Св.П.Хилендарски 1926” за 2024г.**

|  |  |
| --- | --- |
| **дейност** | **бюджет** |
| 1.Трифон Зарезан | 500 |
| 2.Баба Марта | 100 |
| 3.Пролетно хоро/Диджей/ | 200 |
| 4.Великденски празници/украса/ | 400 |
| 5.Хоп троп на хорото | 1500 |
| 6.Работилница „Сръчковци”  | 800 |
| 7.Ден на будителите | 1000 |
| 8.Коледни празници | 800 |
| 9.Участия в регионални и национални фолклорни фестивали/транспортни услуги и нощувки/ | 15000 |

**ОБЩО: 20300лв./двадесет хиляди и триста лева/**

През 2024 година ЧН и читалищните работници ще се стремят да са в полза на жителите на с.Иново, като за целта ще продължат съвместната работа с общ.Видин, Кметство с.Иново, Регионална библиотека”Михалаки Георгиев” гр.Видин, Бюро по труда гр.Видин и Видински фонд читалища.ЧН ще продължи да работи по програма „Глобални библиотеки” и ще кандидатсва по проекти, които да подпомогнат читалищната и библиотечна дейност.Приоритет в работата на читалището през 2024г. ще бъде продължаване на набиране на средства за изграждането на открита сцена на площада на селото.

**V.СРОК ЗА ИЗПЪЛНЕНИЕ И ОТЧИТАНЕ НА ПРОГРАМАТА**

ЧН ще работи по поставените задачи през цялата 2024 година.

**VI. ЗАКЛЮЧЕНИЕ**

 Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще за да стимулира развитието на Иновската общност, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.

Насоките и плана за културните дейности през 2024 г. са приети на редовно заседание на читалищното настоятелство.

 **ЗАБЕЛЕЖКА**

Календарния план ще бъде променян и допълван от непланирани мероприятия, за чието организиране и осъществяване читалището поема отговорността да съдейства.

**Изготвил:**

**Анелия Младенова - Секретар**

**GSM: 0895792948**

**e-mаil:mladenova\_1961@abv.bg**